**Trivselsvurdering – tidlig opsporing**

Dagtilbud

# Formålet:

I den tidlige opsporing af børn, som kan have brug for særlig opmærksomhed og støtte, er det centralt, at de fagprofessionelle i sundhedspleje og dagtilbud løbende er opmærksomme på de enkelte børns trivsel, også selvom de ikke umiddelbart udviser tegn på manglende trivsel. Al forskning viser, at de begyndende tegn på manglende trivsel hos et barn ofte overses, selv blandt de professionelle som dagligt omgås børnene.

Trivselsskemaet har til formål at støtte de professionelle i den løbende systematiske observation af alle børns trivsel for at sikre, at tidlig opsporing bliver en naturlig del af det professionelle arbejde.

Målet er, at eventuelle tegn på begyndende vanskeligheder ses på et tidligt tidspunkt. Dermed bliver det muligt at sætte tidligt ind over for børn, der ikke trives eller udvikler sig som forventet.

Trivselsskemaet støtter såvel den individuelle som den kollektive iagttagelse og analyse af det enkelte barns trivsel og udvikling.

Undersøgelse og efterfølgende udarbejdelse af trivselsskemaet kan ske med afsæt i iagttagelser og gennem dialoger mellem de relevante fagpersoner og barnets forældre.

## Sådan gør man

**Dagplejen**

Forældrene informeres ved barnets opstart om, at dagtilbuddet på lige fod med sundhedsplejen arbejder med trivselsskemaer.

Dagplejepædagogerne udfylder i samarbejde med dagplejeren et trivselsskema for hvert enkelt barn. Skemaet udfyldes, når barnet er hhv. 12, 18, 24 og 30 måneder. Den efterfølgende refleksion og dialog sker mellem den enkelte dagplejer og dagplejepædagog – evt. med udgangspunkt i de spørgsmål, der findes på side 4 i dette materiale. Forældrene informeres løbende, og arbejdet følges op med forældrene til 2½ års samtalen. Hvis trivselsvurderingen giver anledning til bekymring, kontaktes forældrene med henblik på en samtale.

**Daginstitutionen**

Pædagogerne er ansvarlige for at udfylde et skema for alle børn. Skemaet udfyldes, når barnet er hhv. 12, 18, 24 og 30 måneder (i 0-2 års tilbud) og når barnet er hhv. 3,1, 3,7, 4,1, 4,7, 5,1, og 5,7 år (i 3-6 års tilbud). Besvarelserne sammenlignes efterfølgende. Derefter har det pædagogiske personale en dialog om det enkelte barn, og den kan evt. tage udgangspunkt i de spørgsmål, som findes på side 7 i dette materiale.

Forældrene informeres om, at dagtilbuddet på lige fod med sundhedsplejen arbejder med trivselsskemaer. Hvis trivselsvurderingen giver anledning til bekymring, kontaktes forældrene med henblik på en samtale.

TRIVSELSSKEMA

Barnets navn: Cpr.nr.

Udfyldt af:

|  |  |  |  |  |  |
| --- | --- | --- | --- | --- | --- |
|  | **Dato** | **Grøn** | **Gul** | **Rød** | **Kommentar** |
| **12 måneder** |  |  |  |  |  |
| **18 måneder** |  |  |  |  |  |
| **24 måneder** |  |  |  |  |  |
| **30 måneder** |  |  |  |  |  |

Barnet kan kun have én farve. Der er 3 muligheder: **Barnet trives**, **Der er områder der undrer** eller **Der er grund til bekymring**. Vælg den farve, der passer bedst til den viden, du har om barnet.

TRIVSELSSKEMA

Barnets navn: Cpr.nr.

Udfyldt af:

|  |  |  |  |  |  |
| --- | --- | --- | --- | --- | --- |
|  | **Dato** | **Grøn** | **Gul** | **Rød** | **Kommentar** |
| **3,1 år** |  |  |  |  |  |
| **3,7 år** |  |  |  |  |  |
| **4,1 år** |  |  |  |  |  |
| **4,7 år** |  |  |  |  |  |

Barnet kan kun have én farve. Der er 3 muligheder: **Barnet trives**, **Der er områder der undrer** eller **Der er grund til bekymring**. Vælg den farve, der passer bedst til den viden, du har om barnet.

TRIVSELSSKEMA

Barnets navn: Cpr.nr.

Udfyldt af:

|  |  |  |  |  |  |
| --- | --- | --- | --- | --- | --- |
|  | **Dato** | **Grøn** | **Gul** | **Rød** | **Kommentar** |
| **5,1 år** |  |  |  |  |  |
| **5,7 år** **Afslutning/ Aflevering** |  |  |  |  |  |

Barnet kan kun have én farve. Der er 3 muligheder: **Barnet trives**, **Der er områder der undrer** eller **Der er grund til bekymring**. Vælg den farve, der passer bedst til den viden, du har om barnet.

**Definition af farverne:**

De enkelte punkter skal naturligvis tilpasses barnets alder.

**Grøn zone: Barnet trives, udvikler sig og lærer på alle områder. F.eks.:**

* Barnet har en god, stabil kontakt til mindst én jævnaldrende/én i børnegruppen
* Barnet er aktivt deltagende i børnefællesskaber
* Barnet har et godt og stabilt samspil med en voksen

 (både ansatte og forældre)

* Barnet fungerer alderssvarende
* Barnet kan håndtere skift og forandringer i hverdagen
* Barnet kan vise glæde og begejstring
* Barnet har et positivt selvbillede
* Barnet udviser selvtillid
* Barnet viser interesse for sin omverden og er nysgerrig
* Barnets basale behov er tilgodeset
* Der er god, kontinuerlig kontakt til og samarbejde med barnets forældre
* Andet

**Gul zone: Der er områder, som undrer og skal undersøges nærmere. F.eks. om.:**

* Barnet er ikke eller kun sporadisk en del af et børnefællesskab
* Barnet viser sjældent glæde og begejstring
* Barnet virker lidt passivt og udviser ikke megen interesse for sine omgivelser
* Barnet virker lidt udadreagerende i sin adfærd
* Barnets kontaktform er hensigtsmæssig
* Det kan være svært at fange barnets opmærksomhed
* Barnet har vanskeligt ved at håndtere skift og forandringer i hverdagen
* Barnet har let til gråd
* Barnet har et ustabilt fremmøde
* Barnets basale behov er tilgodeset
* Samspillet mellem barnet og den voksne er hensigtsmæssig (både ansatte og forældre)
* Kontakten til og samarbejdet med barnets forældre
* Andet

**Rød zone: Der er grund til bekymring. Handlinger skal sættes i gang. F.eks. når:**

* Barnet er ikke en del af børnefællesskaberne, men isolerer sig eller bliver isoleret af de andre børn
* Barnet kommer let i konflikt med de andre børn eller de voksne
* Barnet fortæller ikke noget hjemmefra
* Barnet viser ikke glæde og begejstring
* Barnet er passivt og uden særlig interesse for sine omgivelser
* Barnet er udadreagerende i sin adfærd og kontaktform
* Barnets basale behov er ikke tilgodeset
* Samspillet mellem barnet og den voksne er problematisk (både ansatte og forældre)
* Barnet kontakter overdrevent ukendte voksne
* Forældrene møder ikke op til forældrearrangementer
* Forældrenes forhold til barnet bærer præg af uforudsigelighed
* Andet

**Spørgsmål til refleksioner og dialoger omkring de enkelte børn**

Nedenstående er spørgsmål ***til hjælp*** til refleksion og dialog:

**Grøn zone: Barnet trives, udvikler sig og lærer på alle områder:**

* Hvordan kan du se, at barnet trives?
* Hvad er medvirkende til, at barnet trives?
* Hvad kan du gøre mere af, så barnet trives endnu bedre?
* Hvor har du din viden fra?
	+ iagttagelser
	+ dialog med barnet

**Gul zone: Der er områder, som undrer og skal undersøges nærmere:**

* Har du afprøvet noget i forhold til det, der undrer dig – hvordan reagerede barnet?
* Hvordan er din egen relation til barnet?
* Hvordan påvirker din relation barnet?
* Hvilken betydning har din relation til barnet for forældrene?
* Hvilken betydning har din relation til forældrene for barnet?
* Hvordan oplever du, barnet reagerer på sin situation?
* Hvilke forskelle er der i Jeres oplevelser af barnet? Hvad siger disse forskelle om Jer?
* Hvornår ser du barnet trives? Hvad er det, der gør, at barnet trives?
* Hvornår/i hvilke situationer ser du barnet trives? Hvad er det, der gør, at barnet trives?
* Hvad mener forældrene om barnets situation.
* Er der sket ændringer siden sidste udfyldelse af skemaet?
* Hvordan skal du handle på din undren?
	+ Hvordan skal vi inddrage forældrene?
	+ Hvem skal handle hvornår?
	+ Hvem er tovholder?
	+ Skal eksterne fagfolk inddrages?

***Bemærk: Hvis der er enighed omkring, at barnet overvejende befinder sig i gul zone, må man undre sig sammen med forældrene***

**Rød zone: Der er grund til bekymring. Handlinger skal sættes i gang:**

* Hvordan kan du se, at barnet ikke trives?
* Hvordan oplever du, barnet reagerer på sin situation?
* Hvordan oplever du, din egen relation til barnet?
* Hvilken betydning har din relation til barnet for forældrene?
* Hvilken betydning har din relation til forældrene for barnet?
* Hvilke forskelle er der i vores oplevelser af barnet? Hvad siger disse forskelle om os?
* Hvornår/i hvilke situationer ser du, barnet trives?
* Hvad gør, at barnet trives i de situationer?
* Hvad mener forældrene om barnets situation?
* Hvordan kan forældrenes ressourcer anvendes?
* Er der sket ændringer siden sidste udfyldelse af skemaet?
* Hvordan skal der handles på vores bekymring?
	+ Hvordan skal vi inddrage forældrene?
	+ Hvem skal handle hvornår?
	+ Hvem er tovholder?
	+ Skal eksterne fagfolk inddrages?

**Overbliksskema**

Dette skema kan I bruge, hvis I som kolleger vil samle jeres individuelle farvelægninger, så I kan sammenligne og reflektere over det øjebliksbillede, som farvelægningen giver af barnets trivsel.

Barnets navn:

|  |  |  |  |  |
| --- | --- | --- | --- | --- |
| Ansattes navn | Grøn | Gul | Rød | Kommentar |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |